Masidi Manjun

Datuk Seri Panglima Haji Masidi Manjun (lahir 2 Jun 1950) merupakan seorang ahli politik Malaysia berasal dari Ranau, Sabah yang telah berkhidmat sebagai Ahli Dewan Undangan Negeri Sabah untuk DUN N.37  sejak tahun 2004. Beliau kini menyandang jawatan sebagai Menteri Kewangan Sabah. Beliau merupakan antara ahli politik paling berpengalaman di Wilayah Sabah dengan rekod penglibatan politik melebihi 40 tahun dan rekod pengalaman memimpin rakyat melebihi 50 tahun. Beliau pernah bertanding pada era 90an menggunakan tiket USNO namun kalah pada pilihan raya pertama beliau.

Beliau memenangi DUN Karanaan pada 2004 sewaktu DUN tersebut pertama kali diwujudkan. Sebelum menjadi Ahli Dewan Undangan Negeri, beliau berkerja dibahagian korporat dibeberapa syarikat. Beliau juga pernah menjawat jawatan-jawatan tinggi di dalam pentadbiran Negeri Sabah sebelum masuk ke dunia korporat.

 Kehidupan awal 
Yang Berhormat Datuk Seri Panglima merupakan anak watan negeri Sabah yang dilahirkan di Ranau, Sabah. Beliau telah berkahwin dengan Datin Nur Farizah Abdullah dan mempunyai 6 orang anak.Menteri Pelancongan Sabah bersama isteri Datuk Masidi Manjun telah memperoleh ijazah Sarjana Muda Undang-Undang dari Universiti London pada tahun 1977 dan menjadi Barrister-at-Law dengan Kepujian di Lincoln's Inn, London pada tahun 1979.

(Masidi's Morning Quote)

 Kerjaya 
 Amalan undang-undang dan perkhidmatan awam 
Datuk Masidi memasuki Perkhidmatan Awam Negeri pada tahun 1977 sebagai penasihat undang-undang dan pendakwa raya di Jabatan Perhutanan. Beliau diterima sebagai Peguambela dan Peguamcara Mahkamah Tinggi Sabah dan Sarawak pada tahun 1980. Pada tahun yang sama, beliau pernah dilantik sebagai Pegawai Daerah Tuaran. Beliau kemudiannya dipindahkan ke Sandakan dalam posisi yang sama pada tahun 1982 sebelum dinaikkan pangkat sebagai Setiausaha Tetap Kementerian Kebudayaan, Belia dan Sukan pada tahun 1983. Pada tahun 1987, beliau dilantik sebagai Peguam Negara Kanan di Jabatan Peguam Negara. Namun, Datuk Masidi meninggalkan Perkhidmatan Awam Negeri pada tahun 1990 untuk bergabung dengan sektor swasta.

 Sektor swasta 
Datuk Masidi berkhidmat sebagai Pengerusi Institut Pengajian Pembangunan Sabah dari tahun 1994 hingga 2004 dan menjadi ahli Lembaga Pengarah Sabah Development Bank pada masa itu. Beliau memegang jawatan pengarah di pelbagai syarikat termasuk Chase Perdana Berhad, Sitt Tatt Berhad dan Bank Rakyat. Beliau juga merupakan Pengerusi Perbadanan Pembangunan Bioekonomi Malaysia sejak 24 Julai 2020.

 Bidang politik 
Datuk Masidi menyertai politik pada tahun 2004 kerana beliau dicalonkan oleh Pertubuhan Kebangsaan Melayu Bersatu (UMNO) sebagai calon DUN Karanaan. Beliau kemudian memenangi pilihan raya dan memegang kerusi tersebut selama empat penggal berturut-turut. Beliau kini menjalani tugas untuk penggal kelima di Karanaan berikutan kemenangannya dalam pilihan raya negeri ke-16 di bawah PARTI BARISAN NASIONAL (BN) sebelum bertindak meninggalkan parti tersebut dan kemudian menyertai Parti Pribumi Bersatu Malaysia (BERSATU).

Datuk Masidi naik sebagai Menteri Belia dan Sukan Sabah pada tahun 2004. Beliau kemudian menjadi Menteri Pelancongan, Kebudayaan dan Alam Sekitar Sabah dari tahun 2006 hingga 2018 dan juga Menteri yang bertanggungjawab dalam hal hal pendidikan Negeri Sabah. Beliau juga berkhidmat sebagai Timbalan Ketua Menteri selepas pilihan raya umum ke-14 selama dua hari. Datuk Masidi meninggalkan UMNO pada tahun 2018 untuk bergabung dengan BERSATU dan kemudian menjadi Timbalan Pengerusi Negeri yang terakhir.

Pada 29 September 2020, Yang Berhormat Datuk Seri Panglima Masidi Manjun telah mengangkat sumpah sebagai Menteri Kerja Raya Sabah yang bertempat di Istana negeri Sabah. Namun, Ketua Menteri Sabah mengumumkan bahawa Datuk Masidi telah bertukar portfolio dari Menteri Kerja Raya Sabah kepada Menteri Kerajaan Tempatan dan Perumahan Sabah manakala Datuk Bung Moktar yang menyandang jawatan Sebagai Menteri Kerajaan Tempatan dan Perumahan Sabah beralih kepada Menteri Kerja Raya Sabah. Pada waktu yang sama, Datuk Masidi turut memegang jawatan sebagai Menteri Kewangan II Sabah.

 Keputusan pilihan raya 
+ Dewan Undangan Negeri SabahTahunKawasan pilihan rayaUndiPeratusPenentangUndiPeratusPungutan suaraMajoritiMuncul sebagai1990N13 Kundasang, P156 KinabaluMasidi Manjun (USNO)205425.93%Ewon Ebin (PBS)400950.62% 7,737 1,955 79.07%Amari Ginggor @ Mynoor Ginggor (PRS)1,26916.02%Samat Dimok (AKAR)2122.68%Japiril Suhaimin (BERJAYA)1932.44%2004N30 Karanaan, P179 RanauMasidi Manjun (UMNO)6,51988.73%Mohd Mian Mohd Ali (BEBAS)4135.62% 7,186 6,106 83.11%Sutian Kendilong (SETIA)2543.46%2008Masidi Manjun (UMNO)6,50580.99%Atin Naisin (PKR)1,38917.29%7,8945,11663.70%2013Masidi Manjun (UMNO)6,29258.44%Muhiddin Anas Yusin (PKR)2,79225.94%10,1823,50033.80%Jalibin Paidi (STAR)1,0679.91%Mat Jaili Samat (BEBAS)6155.71%2018 Masidi Manjun (UMNO)6,849 62.67%Chong Peck Hing (PKR)3,04727.88%10,705 3,782 34.79%Aman Manaf (PHRS) 6856.27%Juhaili Sidek (PKAN) 1040.95%2020N37 Karanaan, P179 RanauMasidi Manjun (BERSATU)6,696 73.70%Yasin Abdul Ghani (WARISAN)1,88220.71%9,086 4,814 52.21%Hadzrul Masnin (PCS)4344.78% Md Tajuddin Sadi (USNO (Baru))740.81% 

 Anugerah 

Datuk Masidi Manjun dikurniakan dengan kepujian berikut:

 :
 link=https://en.wikipedia.org/wiki/File:MY_Darjah_Yang_Mulia_Pangkuan_Negara_(Defender_of_the_Realm)_-_SMN.svg|51x51px Ahli Mangku Negara (AMN) - (1998)
 link=https://en.wikipedia.org/wiki/File:MY_Darjah_Yang_Mulia_Pangkuan_Negara_(Defender_of_the_Realm)_-_SMN.svg|51x51px Kesatria Mangku Negara (KMN) - (2006)
 :
 link=https://en.wikipedia.org/wiki/File:MY-SAB_Order_of_Kinabalu_-_PGDK.svg|51x51px Panglima Gemilang Darjah Kinabalu (PGDK) - Datuk  (1996)
 link=https://en.wikipedia.org/wiki/File:MY-SAB_Order_of_Kinabalu_-_SPDK.svg|50x50px Seri Panglima Darjah Kinabalu (SPDK) - Datuk Seri Panglima (2013)

 Pautan luar 
 Laman sesawang rasmi kerajaan 

Rujukan

Kategori:Orang hidup
Kategori:Muslim Malaysia
Kategori:Bekas anggota Pertubuhan Kebangsaan Melayu Bersatu
Kategori:Bekas anggota Parti Pribumi Bersatu Malaysia
Kategori:Ahli Dewan Undangan Negeri Sabah ke-16
Kategori:Ahli Dewan Undangan Negeri Sabah ke-15
Kategori:Penerima Darjah Seri Panglima Darjah Kinabalu
Kategori:Anggota Parti Gagasan Rakyat Sabah